Zadatak za utorak:

Dobar dan i hvaljen Isus i Marija!

Dragi učenici, najprije pročitajte i proučite tekst u udžbeniku, str. 64. I 65. pod naslovom *Zahvalni slavimo novi život.* Tekst treba moći samostalno prepričati.

U bilježnicu napišite:

***Isusova smrt i uskrsnuće – temelj oproštenja***

**Krist nas svojom smrću i uskrsnućem poziva na novi život, na život prijateljstva i pomirenja s Bogom. Taj poziv posebno slijedimo u sakramentu pomirenja.**

**Sakramenti su vidljivi znakovi nevidljive Božje ljubavi, Božje milosti, koje je ustanovio Isus Krist i predao ih Crkvi.**

**Sedam svetih sakramenata:**

1. **Krštenje (krst)**
2. **Potvrda (krizma)**
3. **Euharistija (misa, pričest)**
4. **Pomirenje (pokora, ispovijed)**
5. **Bolesničko pomazanje**
6. **Sveti red**
7. **Ženidba**

*Ovo ne trebate pisati:* Znači, sakramenti su vidljivi znakovi – kod svakog sakramenta vidimo neki znak, radnju i čujemo riječi (npr. Kod krštenja vidimo polijevanje vodom, čujemo riječi i znamo da dobivamo milost po kojoj postajemo Božja djeca, Božji prijatelji. Tu milost ne vidimo, ali po krštenju je dobivamo).

Ovo je važno da naučite, to je i školsko gradivo ali i priprema za Prvu pričest.

Zadaću sad ne trebate slati, samo zapišite, učite i lajkom potvrdite sudjelovanje.

Srdačan pozdrav!